LidanRubinov/Halacha-QA huggingface dataset:
שאלה: טלית בקריאת התורה תפילת מנחה בשבת: אני מתפלל בביכנ"ס אשכנזי. העולה בקריאת התורה בתפילת מנחה בשבת מתבקש ע"י הגבאי להתעטף בטלית. בבתי כנסת רבים העולה אינו מתעטף. האם נכון נוהג הגבאי הדורש ממש בתוקף, לעשות כן? הרי זו לא הלכה אלא מנהג!!, מדוע לא ינהג כל עולה ע"פ מנהגו?
תשובה: אם בבית הכנסת הזה דורשים כך, צריך להתנהג בהתאם למנהגי בית הכנסת.
שאלה: בית כנסת חדש בדרום אפריקה: היי אני קשור לחברה צעירים שלא מרגישים בנוח ולא נהנים מהבתי כנסת האחרים בדרום אפריקה. האם אנו יכולים להקים בית כנסת חדש בבית של מישהו רק בשבתות? האם זה כבוד בשביל הספר תורה להשאירו שמה בשביל להשתמש בו פעם אחת בשבוע, בשבת?
תשובה: אין בעיה שהספר תורה יהיה בשימוש רק בשבת.
שאלה: עליה לקבר במהלך חודש אלול: גיסתי נפטרה לפני כחודש האם מותר לבני המשפחה לעלות לקברה במהלך חודש אלול אחרי גילוי מצבה שהיה בי"ג באלול?
תשובה: נהוג שלא לעלות בשנה הראשונה לקבר אלא בתום השבעה, בתום השלושים, ובשנה. אמנם לקראת הימים הנוראים יש נוהגים ללכת לקברים ונראה שאפשר.
שאלה: הסכנה שב שכנוע  חניך שהוא בעל מידות רעות: מאוד! הרמב"ם בפירוש המשניות מפרש אל תהי רשע בעיני עצמך - שאם תהיה רשע בעיני עצמך תבוא לחוטא. האם יש מקורות לכך שמחנך סמכותי האומר לחניך שהוא בעל מידות מושחתות מאוד, שהוא גאוותן גדול מאוד מאוד - זהו מעשה מסוכן שיכול למוטט חניך תלמיד ולדרדרו למקומות קשים? (כמובן מדובר במקרה בו אין הדברים נכונים).
תשובה: : הרמ' אומר שהמשנה הזו זה המקור. וע' ביד החזקה בהל' תשובה שהרמ אומר זאת כהדרכה לאדם שלעולם יחשוב אדם את עצמו לבינוני.
שאלה: מוס על השיער בשבת: הרב! האם מותר לשים מוס על השיער בשבת? מוס דומה לקרם שיער אך הוא אוורירי ולא מוצק כמו קרם (מרגיש כמו מים). הוא אמנם מקשה את השיער אך לא כמו קרם שיער. ובהצלחה!
תשובה: נראה שמותר.
שאלה: ג לטין בקר בכמוסה של תוסף תזונה: ישנו תוסף תזונה של אומגה 3 בתוך כמוסה. השמן אומגה עצמו הוא בהכשר הבד"ץ, אך הכמוסה היא מג לטין בקר (בהכשר רבנות). ברצוני לשאול מה דין ג לטין בקר בכלל? והאם יש בעיה בבליעתו? ובנוסף לכך, אם אני חותך את הכמוסה ומוציא מתוכה את השמן, ואוכל את השמן לבדו. האם ישנה בעיה שהשמן היה בתוך הגלטין?
תשובה: לא נראה שצריך לחשוש. ויהיה מותר גם להשתמש בכמוסה כולה.
שאלה: מס  שאלות של גר: התגיירתי לפני כ שנה וחצי רציתי לשאול מס שאלות. 1. בע ה כשאתחתן מה הולך לקרוות מתחת לחופה?רק אבא וסבתא שלי יהודים מהמשפחה הקרובה.מה עם שאר המשפחה (אמא,אחים.) האם יוכלו להיות איתי מתחת לחופה? במידה והתשובה היא לא, כתוצאה מכך יהיו כנראה ריבים ענקיים בינ לשאר המשפחה אז מה עושים? 2. רוב שבתותי אני עושה בבית הורי איזה בעיות זה מעלה מבחינה הלכתית? אני שומר שבת כהלכה ובעיקרון אף אחד לא מפריע לי. האם בסעודת שבת מותר לי לבצוע מהלחם שבירכתי עליו ולתת להם? 3.האם מותר לי להגיד לאמי שתכין אוכל במהלך השבת ותכוין שהיא מכינה אותו בשבילה והאחים שלי שהם הרוב בבית לעומת היהודים ואחר כך לאכול מאוכל זה? 4. האם יש ספר עם הלכות מרוכזות בשביל גרים?
תשובה: לשאלה הראשונה אמא שלך יכולה להיות מתחת לחופה. אך על יתר השאלות אני חושב שאתה צריך ליצור קשר עם רב שגר בקרבת מקום שהוא ידריך אותך בכל שאלה כי שיש הרבה הלכות וצריך הדרכה מפורטת. אם אתה רוצה שנפנה אותך לרב מתאים תפנה למערכת של האתר והם יסייעו לך.
שאלה: הכנה מיום א דר"ה ליום ב  דר"ה: האם מותר ללכת ביום א דר"ה אחה"צ, מבית ההורים הנמצא במרכז העיר לביתינו שבשכונה רחוקה יותר (45 דק ), עם חפצינו השונים (תיקים, טלית, קיטל וכו - כמובן נצמצם) או שמא עלינו לחכות ולעזוב רק אחרי סעודת ליל ב דר"ה? האם לעובדה שיש עירוב תבשילין השנה (תשע"ב) יש משמעות?
תשובה: תשתמש בחפצים האלה כבר ביום הראשון לאחר ההליכה או שתלך איתם קצת מהדרך. אם אתם הולכים לאחר הסעודה, אין שום בעיה בלקיחת חפצים.
שאלה: כשרות טפיוקה: ברצוני לדעת האם נדרש הכשר לפניני טפיוקה? הסבר מהו טפיוקה מתוך ויקיפדיה: "טפיוקה הוא חומר גלם עמילני דל טעם המשמש להכנת מזון. הוא מיוצר משורש מניהוט מיובש, כתוצר לוואי בתהליך הכנת הפארופה, בדומה להכנת פסטה מחיטה. מקורו בברזיל, ומשם הופץ לארצות טרופיות נוספות. גרגרי הטפיוקה הם כדורונים לבנים דמויי פנינים, שקוטרם, בדרך כלל, כשני מילימטרים. קיימת גם טפיוקה במרקם של קמח דק, דומה לקורנפלור, המשמש להכנת דייסות, ובברזיל נפוצה גם טפיוקה במרקם של קמח גס יותר, המשמש להכנת חביתיות. בישראל משווקת טפיוקה בעיקר בחנויות של מוצרי מזון ממזרח אסיה".
תשובה: וברכת ד' באופן כללי הפעולות הנעשות הן ייבוש וטחינה, אבל מכיוון שאינני מכיר את המוצר הזה (ספציפית) אינני יודע אם יש אולי תוספים שנותנים שבהם, ושם יכולה להווצר בעיה. כדאי לברר זאת האם יש תוספים, אם אין תוספים עצם הייבוש והטחינה איננו אוסר. שבת כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: לשחק באולינג בשבת: רציתי לדעת אם אפשר לשחק באולינג בשבת?
תשובה: השבת ניתנה לנו כדי להתקרב לרבונו של עולם על ידי תפילה, לימוד תורה, סעודות וכו' ולכן ראוי למעט במשחקים ובוודאי יש למעט במשחקים שמשוחקים בחבורה גדולה ובפהרסיא.
שאלה: דיני קדיש יתום כשאין אבל: לכבוד הרב שאלה בעניין אמירת קדיש דרבנן: בבית כנסת שאין בו אבל, לדוגמא במניין של נערים, האם צריכים שם לאמר את הקדיש דרבנן בבוקר אחרי "אין כאלוקינו"? האם אמירת קדיש זה תלוי במנהג או שזה עניין הלכתי? כמו כן, לנוהגים לאמר בערב שבת את משניות "במה מדליקין" -שוב במניין שאין בו אבלים- האם הקדיש תלוי בהמצאות אבל או שזה קדיש על לימוד תורה ואז גם מי שיש לו הורים יכול לאמר את הקדיש? שאלה לגבי קדיש יתום: כשאין אבל בבית הכנסת אלא יש במניין מי שאיבד אחד מהוריו בעבר, האם אפשר לו לאמר את הקדיש למרות שהוא לא אבל?. אם מותר לו לאמר קדיש - האם הוא אומר את כל הקדישים של היתום או רק אחד?
תשובה: 1. רצוי שמישהו יאמר, כדי שיהיה לפחות קדיש דרבנן אחד. 2. אם אין אבלים, שלא יגידו. 3. שיאמר רק קדיש אחד, קדיש דרבנן.
שאלה: תחנון בכל רחבי ירושלים: לכבוד הרב לגבי נפילת אפיים בירושלים כשאין ספר תורה. האם יש הבדל כשאין ספר תורה אם זה בבית כנסת בתוך החומות (קרוב יחסית למקום המקדש) לבין השכונות הרחוקות יותר שמוגדרות ירושלים לגבי קריאת המגילה, האם בכל מצב נופלים אפיים?
תשובה: לכל ירושלים יש את את אותו דין, ולכן בכל העיר תמיד נופלים אפיים.
שאלה: מזוזות לפי מנהג התימנים: לכבוד הרב. לגבי מזוזות שאני רוצה לבדוק אותם, אני אמור להוציאן מהמקום ולהישאר מספר ימים ללא אף מזוזה בבית? ולאחר מכן, מנהג התימנים הוא לשים את המזוזה נטויה או בקו ישר?
תשובה: 1. יש בהרבה מקומות גמ"ח מזוזות הנותן מזוזות לזמן הבדיקה. נסה לברר במועצה הדתית במקום מגורייך או במקום בו אתה שם את המזוזות לבדיקה. אם הם בודקים ומחזירים באותו יום, אין בעיה. 2. התימנים נוהגים לשים את המזוזה ישר.
שאלה: חישוב הגיל בעצי פרי: עץ פרי (לימון) שניטע בשנה ראשונה אחרי השמיטה יהיה בן ארבע שנים בתשרי הקרוב לעניין שני נטיעה. אך לעצים הוא כבר בשנה רביעית כיום (טו בשבט). האם הפירות היו מותרים כבר מראש השנה או רק פירות שחנטו אחרי טו בשבט, ומהי ההגדרה של חנוט?
תשובה: וברכת ד' עץ שניטע בשנת תשס"ט (שנה אחר השמיטה) לגבי חשבון השנים, שנת ס"ט - א, ע'- ב, ע"א - ג. וכל הפירות שיחנטו מט"ו בשבט תשע"ב יהיו נטע רבעי. (אלא א"כ היה שתיל שעמד על הקרקע במשתלה, ולכך צריך לקבל עוד פרטים). הגדרת החנטה נחלקו בה הראשונים. לדיני ערלה צריך ללכת לחומרא (בייחוד שזה עץ פרטי ולא חקלאי) כדעת התוס' שחנטה היא הפריחה, ולכן רק פירות שתחילת יציאת הפרחים יהיה בטו בשבט תשע"ב אותם אפשר להחשיב בשנה הבאה כרבעי, אבל פירות שיהיו גדולים יותר מאשר פרחים, הם יהיו עדיין ערלה, וכדי שלא יהיה בלבול בעץ יש להוריד בערב טו בשבט את כל הפירות שעל העץ ולהשאיר רק פרחים. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: בחירת שם לתינוק לפני ברית-יובל: לכבוד הרב, אם תוכל בבקשה לעזור לי בבחירת שם בעל משמעות רוחנית טובה, עם מידות טובות,ברכה והצלחה בחיים. העדפה שלי היא, יובל, האם זה טוב? או אולי כדאי נדב? על עזרתך ושהקב ה יברך אותך על עשייתך לעמ י
תשובה: יובל הוא שם טוב מאוד. יש בו משמעות של ברכה ועוד דברים טובים, והוא עדיף על נדב.
שאלה: כיסוי ראש בתוך הבית: רציתי לשאול לגבי גילוי ראש של אישה נשואה בביתה או בחצרה. ברמב"ם בהלכות סוטה (ג, ה : "אלא בבגדיה וכיפה שעל ראשה כמו שהאשה בתוך ביתה"), וכן בשו"ע (אה"ע כא, ב וכן קטו ד) ובנושאי כלים משמע שמותר ללכת בבית ובחצר בלי כיסוי ראש (האיסור הוא בשוק). 1. האם הדין הנ"ל הוא גם כאשר ישנם אנשים אחרים בבית (שאינם מבני הבית)? ובמידה וכן, מה הדין לגבי בית הוריה, או הורי הבעל? 2. ובנוסף האם צריך להיזהר לבל יראו שערות ראשה של האישה דרך חלונות כאשר היא נמצאת בביתה (כאשר יש חלון הפונה לרשות הרבים, לבית אחר או לחצר הבית כאשר יש שם אנשים) וכתיבה וחתימה טובה
תשובה: 1. עקרונית כן. לכתחילה לא מקובל לעשות כך אבל מעיקר הדין מותר. 2. לא נראה, זה בעיה שלו, שלא יסתכל לתוך הבית.
שאלה: מהי צניעות בבגדים לאישה: רציתי לשאול שאלה בנושא צניעות. ראיתי שכתוב שמבחינה הלכתית אישה צריכה שלא תהיה ניכרת צורת הגוף שלה. אני לא כל כך מבינה הגדרה זו. האם צריך לטשטש לגמרי? ללכת עם שאל או הרבה שכבות? אולי ככה זה קידוש ה'? אם כן, אני לא מבינה הרי רואים רבניות גדולות וצדיקות שלובשות בגדים שרואים בדיוק את הגיזרה של הגוף וגם שלובשות מחוץ לבית עקבים ואיפור ותכשיטים. האם מותר ככה? אני שמעתי פעם רבנית אחת אומרת שכל אישה צריכה להתלבש יפה גם כשהיא מחוץ לבית כי זה עושה קידוש ה וזה מביא שמחה לאישה. והיא בעצמה לובשת תכשיטים ואיפור ועקבים וחליפה מחויטת. בקיצור, איך נכון להתלבש לפי רצון ה'? וגם מה עם בגדים צבעוניים האם זה מותר או צריך ללבוש רק בגדים כהים? ב. בנוסף אנו פותחים גמ"ח בגדים. האם מותר למכור את כל בגדי הנשים שמגיעים אלינו או שצריך לבדוק כל בגד אם הוא צנוע? ואם כן, אז לפי איזה קריטריונים? שחס וחלילה לאנהיה ממחטיאי הרבים ושלא תהיה מצוות חסד שבאה בעבירה.
תשובה: אשה צריכה להראות צנועה אך מסודרת ולבושה בטעם. לא להיות קצונית לצד הצניעות באופן שלא תראה יפה. ומאידך, לא להבליט את עצמה. להתלבש בבגדים עדינים ויפים. וכך גם לפעול בגמ"ח הבגדים.
שאלה: להחזיר עגלת סופר: מצאתי עגלת סופר שקל לראות עליה שהיא לא ראתה שום סופר המון זמן. כתוב עליה שופרסל. השאלה היא אם צריך להחזיר אותה לשופרסל או שאולי הם כבר התייאשו?
תשובה: נראה שאם אתה יכול להחזיר, תחזיר.
שאלה: מחיר מדבקה על מוצר: לכבוד הרב שליט"א, קבלתי את תשובת הרב על מדבקה על מוצר, שהחוק מחייב את המוכר לתת את המחיר הרשום, הרב נימק את תשובתו שנראה כי יש למחול ולשלם את המחיר המלא, משום שזה בולט לעין שזה טעות בכדי שאין הדעת טועה.- תשובה זו מתאימה רק למקרים כאלו, שאכן ההפרש הוא משמעותי, אך במקרים רבים זה לא בולט, ופעמים יש פרסום על מבצע שיתכן ונגמר אך השילוט עדיין נשאר,מה יהיה הדין במקרים אלו? (בתקופה האחרונה נתקליתיי בעוד כמה מקרים כאלו, באחד מהם אחר שהתלבטתיי רבות על המוצר בחרתי בו בגלל מחירו וכשהגעתי לקופה התברר כי מחירו רב.ולבסוף כשויתרתי על החוק והתכונתי להחליף מוצר יצא שהפסדתי והייתי צריך לקחת את המוצר, כי המוכר כבר רשם ולא יכל לבטל- כך שיש פעמים שזה ממש מגין על הלוקח) כבוד הרב.
תשובה: במקרים כאלה לא נראה שאתה צריך למחול.
שאלה: כשרות קוקה קולה בחיזמה: רציתי לשאול לגבי קוקה קולה שמוכרים, לדוגמא: בחיזמה, הכיתוב על הקולה הוא בערבית, האם מותר לשתות או שצריך הכשר?
תשובה: אפשר לשתות.
שאלה: האם מוקצה מחמת חסרון כיס תלוי בדעת האדם: חייל בצבא שבחדר איתו יש בחור שאינו שומר תורה ומצוות, ולו יש מחשב נייד שהוא מייחד לו מקום ושומר אותו תמיד בתוך התיק בארון, ואותו חבר שלא שומר תורה ומצוות ישב במיטת החייל הדתי וראה סרט ותוך כדי הוקפץ לכיתת הכוננות. כעת החייל הדתי מעוניין לישון במיטתו ורוצה לדעת האם יכול להזיז את המחשב או שאסור מצד מוקצה מחמת חסרון כיס? האם נכון לדון מחשב זה כמוקצה מחמת חסרון כיס או שמא יש לומר שמוקצה מחמת חסרון כיס נובע מהקצאתו של האדם ולא מגזירת נחמיה בן חכליה ולכן בבחור שאינו שומר תורה ומצוות אין להגדיר מחשב זה כמוקצה מחמת חסרון כיס ונגדירו רק ככלי שמלאכתו לאיסור ויהיה מותר לצורך מקומו? כפי שכתב האג"מ בחלק ה סימן כב סעיף ב לעניין עיתונים לאותם הקוראים בהם בשבת שאינם חשובים מוקצה הואיל ולא הוקצו אותם מן השבת. פשוט שלמ"א והט"ז שחלקו על הרמ"א בס רסו לעניין איזמל מילה וסברו שלא שייך דין מיגו דאתקצאי במוקצה כזה הוא הדין בנידון דידן, אך לשיטת הרמ"א שסבר שהואיל ולא הקצה מע"ש מותר לטלטל את האיזמל האם נאמר דין זה אף כאן? ומה הדין הלכה למעשה? ראיתי שהרב בשו"ת אהלה של תורה ס לב כתב שדין הרמ"א נובע מכך שסובר שמילה הותרה בשבת, והרי הרמ"א תולה את דינו בכך שלא הוקצה בבבין השמשות? ב מראש
תשובה: מוקצה מחמת חיסרון כיס אינו תלוי בשמירת מצוות של בעליו אלא בהקפדה לא להשתמש בו שימוש אחר. הדרך היחידה להוריד את המוקצה מהמיטה היא ע"י טלטול בגופו, כגון, באחורי ידיו.
שאלה: ללכת ברגל מעיר לעיר ביום טוב: אני מתחזק ממשפחה חילוניות ובראש השנה אנחנו כנראה עושים אצל סבא שלי את הארוחה של ליל ראש השנה. הוא גר אבל בעיר ואני בישוב ליד בערך 3 ק"מ מרחק פחות או יותר. מותר לנסוע אליו לפני כניסת החג ואז אחרי הארוחה לחזור ברגל לבית שלי שנמצא בישוב אחר? כי זה די בעיה להיות אצלו 3 ימים ברצף כי הפעם זה יוצא סמוך לשבת. ואני לא יכול לא לבוא לארוחה, המשפחה מאוד לא תאהב את זה וזה יכול לפגוע ב בית גם וכו.
תשובה: צריך לבדוק האם יש שם עירובי תחומין. אם יש רצף בתים אין בעיה. אבל אם לא, רק אם יש עירובי תחומין מותר לחזור בחג עצמו. שלושה קילומטר זה נשמע הרבה מידי כדי שיהיה אפשר לשים עירובי תחומין, כי עירובי תחומין זה בעצם לשים אוכל שמספיק לסעודה אחת במרחק של קילומטר מהיישוב לכיוון העיר (מקו העירוב של היישוב), ואז מותר לך ללכת עוד קילומטר, אבל חסר לך את הקילומטר השלישי. תבדוק ברבנות של העיר עד איזו נקודה מגיע העירוב של העיר לכיוון היישוב, ואולי העירובי תחומין (2 ק"מ) מגיעים עד לנקודה הזאת, ואז אפשר ללכת.
שאלה: עבודת ד  מתוך יראה: אדם שעובד את הקב"ה כדי להדבק בו, משום שהוא הטוב האמיתי, האם הוא נמצא במדריגה של יראת העונש, שהרי הוא רק רוצה לדאוג לעצמו שיהיה לו טוב וכן הוא משתדל להיות מודע למעשיו שמה שלא יספיק לקיים מצוות הוא אף פעם לא יצליח להשלים זאת ("אם לא עכשיו אימתי")? ולאיזה מדריגה נוספת אדם כזה צריך לשאוף? ומהי באמת יראת העונש שתנועות המוסר חיזקו אותה? עבודת ד מתוך הכרת הטוב (שעליה מדובר בחובת הלבבות) האם זו יראת הרוממות העונש? ובאמת מהי יראת הרוממות?
תשובה: : יש הרבה מדרגות וחילוקי מדרגות בענין. באופן כללי יראת העונש והרצון לשכר היא שהמוטיבציה לעבודת ה' נובעת מתוך מה שאדם מחפש את טובתו ורוצה לזכות בשכר ולא לקבל עונש. יראת הרוממות זו מדרגה שאדם מתבונן בגודל האלוקי ומבין שנוכחות של הקב"ה היא כל כך חשובה ומרכזית יחסית לצרכיו ורצונותיו האישיים ולכן הוא מתמסר כולו להופעת רצון ה' שאותו מעריץ והוא מבטל את העיסוק בצרכים הקטנים שלו. עבודה מתוך אהבה היא מצב שאדם מתמלא בציורים שהקב"ה כל כך אוהב אותו וכדי לעמוד בצפיות של הקב"ה שכל אוהב אותו הוא מחסזיר לקב"ה אהבה ומחפש את הדרכים לשמח את הקב"ה.
שאלה: כמות הכוכבים בגמרא לעומת נאס"א: במסכת ברכות מציינים כמה פעמים את מספר הכוכבים. לפי החישוב שלי זה יוצא 10 בחזקת 18 בערך אבל NSA אומרים שהם רואים 10בחזקת 22, איך זה יכול להיות? יש לי טעות בחישוב? ואם כן, מה החישוב הנכון או שזה בכלל לא קשור לחישוב?
תשובה: פעמים רבות כאשר ח עוסקים במספרים ובפרט במספרים גדולים, אין כוונתם בהכרח למספר המדוייק, אלא לכל מספר יש משמעות רוחנית, וחכמים בדבריהם באו לבטא רעיונות עמוקים ולאו דוקא ללמדנו את המציאות הגשמית המדוייקת. יש להעיר, שבכל אופן רואים שבאופן כללי ח ידעו שישנם המון כוכבים, למרות שהמדע גילה זאת רק לפני כמאה שנה.
שאלה: מכירת חשמל שייוצר בשבת: כידוע יש אפשרות היום בבית פרטי להקים מערכת סולארית על הגג וחברת החשמל קונה את החשמל המיוצר בתעריף אטרקטיבי - ז"א יש עסק על הגג שמייצר חשמל ומוכר אותו כל השבוע (חברת-חשמל משלמת פעם בחודשיים בד"כ). האם יש בעיה בשבת, הרי העסק עובד גם בשבת?
תשובה: אין בעיה, כי זה מייצר חשמל מאליו ולכן מותר.
שאלה: דיני הלוואה בהיתר עיסקא: הלוותי לחבר סכום גדול תמורת אחוז חודשי. חתמנו שטר היתר עסקא. האם בזה הושלם העניין? כלומר, האם הוא ערב למלוא הסכום או שעדיין חציו מלווה וחציו פקדון, וייפטר באונסין?
תשובה: אם חתמתם על שטר היתר עיסקה כדין, הלווה חייב לשלם את הרווח המוסכם. היתר העיסקה נועד להבטיח את הרווח של המלווה על ידי סעיף לפיו האפשרות היחידה של הלווה להיפטר מהתחייבותו לרווח המוסכם היא להישבע בבית דין שאין לו רווחים או להביא ב' עדים על כך. מכיון שהדבר (הוכחה ע"י עדים או שבועה בבית דין) אינו ממש אפשרי הרי שלמעשה הוא מחוייב להסכם שנחתם לחלוטין, ואינו נאמן אף באונסין. הרב ניר אביב
שאלה: חיזוק הבעל: אני ובעלי נשואים כשנתיים מאז החתונה מאוד התחזקנו ומאז הולדת בתנו לפני 7 חודשים לקחתי על עצמי כיסוי ראש. בעלי חובש כיפה והיה מתמיד ללכת לשיעור תורה לפחות פעם אחד בשבוע. כיום הוא בלחץ של עבודה או שאין לו חשק ללכת לשיעורים. זה מאוד קשה לי כי אני רוצה שהוא יתחזק ויתפלל תפילה אחת ביום לפחות באופן קבוע. איך אני אוכל לשכנע אותו מבלי ללחוץ עליו ולהרחיק אותו עוד יותר?
תשובה: ב"ה קראתי את מכתבך ואני מאוד מבין אותך. זכית לעשות תהליך מאוד חשוב, תהליך שטוב לך, ושאת רוצה להמשיך אותו הלאה, והנה בעלך לא בדיוק הולך יחד איתך. למרות שהוא לא מתנגד למה שאת עושה, הוא לא מתקדם כמו שאת היית רוצה שהוא יתקדם. חשוב מאוד לדעת שלכל אחד יש את קצב ההתקדמות שלו, ובמיוחד כשמדובר בבני זוג, כל אחד מבני הזוג צריך לדעת שהוא לא לבד, וכמו שיש לו רצונות כך גם לבן הזוג שלו יש רצונות, כמו שיש לו צרכים כך לבן הזוג יש צרכים. הבעל שלך זכה להתקדם המון, וזה ממש נפלא, ולא פחות ממה שהוא התקדם הוא הראה שההתקדמות חשובה לו. יחד עם זה הוא סובל מעומס, ולא קל לו. חשוב לדעת שעומס מקשה על התקדמות רוחנית, אבל לא תמיד אפשר להתחמק ממנו. לפעמים העומס הוא מציאות מוגמרת, שצריך ללמוד לחיות איתו. לפעמים קושי של עומס גורם לאדם להרגיש שהוא לא רוצה להוסיף לו שום דבר, שגם כך קשה לו, אז מניין יוכל לשאוב את הכוחות להתחיל שוב בדרך אחרת. לכן, תהליך של התקדמות רוחנית דורש המון המון סבלנות, והמון אמונה. יש לו עומס וזה מקשה עליו, נסי לעזור לו להוריד עומס, נסי לפנק אותו ולתת לו תחושה שטובה, ויחד עם זה נסי לעורר אצלו את הגעגועים לשיעורי תורה, את הרצונות העמוקים שלו להיות צדיק יותר ושלם יותר. בשיחות פשוטות אפשר להשפיע המון. אשמח שתהיה בישיבת ערב ותלמד איתנו. שתהיה לכם הצלחה רבה הרב יצחק גרינבלט Zahig1 gmail.com
שאלה: כלאיים באדניות פרחים: שתלתי פטוניה מפלית (שעד כמה שידוע לי אינו אכיל) באדנית אחת, ואמנון ותמר (שיש שאוכלים אותו) באדנית אחרת. כנראה שהרוח העיפה זרעים מאדנית הפטוניה לאדנית האמנון ותמר וכעת זיהיתי פטוניה בין האמנון והתמר. האם צריך לעקור הצמחים? מראש,
תשובה: וברכת ד' צמחים אלו הם צמחי נוי (אם יש יחידים שאוכלים הם יוצאי דופן) ועל כן אין בהם כלאים, ובודאי אם זה נזרע מאליו. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: חשש גזל בפירות וירקות: הרב כתב בעלון בשבת על זה שרבים הצרכנים הדתיים שלא קונים תוצרת חקלאית מחקלאים שמקפידים על מעשרות. אשמח אם הרב יוכל להסביר על מה מדובר. אני, כמו רוב האנשים שאני מכיר קונים פירות וירקות בסופר, ששם יש תעודת כשרות שכתוב שהפרישו תרומות ומעשרות.
תשובה: אומנם הפרישו את המעשרות אולם מה עשו עם המעשר עני? מכרו לנו אותו ואכלנו גזל.
שאלה: חסכון במים: האם נכון שהרב פסק ליטול ידיים בנטלה מלאה עד החצי מטעמי חסכון במים? (ואם כן- האם זה נוהג גם בנטילת ידיים של בוקר?)
תשובה: נכון
שאלה: 3 תפילות בגיל 12: האם בן 12 צריך להתפלל 3 תפילות ביום?
תשובה: גיל 12 הוא כמעט בר מצוה וראוי לנהוג כגדול בכל דבר כמו צום יוהכ"פ
שאלה: רכיבה על אופניים בחג: האם מותר לרכב על אופניים ביום טוב?
תשובה: אין בזה הבדל בין שבת ליום טוב. ההבדל היחיד בין שבת ליום טוב הוא אוכל נפש. ולכן, כמו שבשבת אסור- גם ביום טוב אסור.
שאלה: הדלקת נרות שבת: אני בת 17 ורציתי לדעת מה אני אמורה לברך לפני הדלקת נרות שבת? והאם במוצאי שבת אני צריכה להדליק רק נר אחד?
תשובה: כשנשים מדליקות נרות הן קודם מדליקות את נרות השבת ואחר כך מכסות את העיניים עם הידיים ומברכות "ברוך אתה ה' אלקינו מלך העולם אשר קידשנו במצוותיו וציוונו להדליק נר של שבת" (בחגים יש לברך: "להדליק נר של יום טוב". וכשחל יו"ט בשבת: "של שבת ושל יום טוב". ביום כיפור מברכים: "להדליק נר של יום הכפורים". כשחל בשבת: "להדליק נר של יום הכפורים ושל שבת"). לאחר מכן נהוג לומר תפילה הנמצאת בסידורים בהדלקת נרות שבת. יש חלק מהספרדיות שנוהגות לברך לפני ההדלקה. אני מצרף לך קישור לשיעור בנושא הדלקת נרות שבת.
שאלה: מטרת החיים של בחור ישיבה: הרב. שאלתי היא מה מטרת חיינו? בשביל מה אנו חיים, בשביל מה מקיימים מצוות? כתוב בספרים שמטרתינו היא לעשות נחת רוח לקב"ה, אבל תשובה זו לא מספקת אותי. וכי הקב"ה באמת צריך אותנו בשביל לקבל נחת רוח? ועוד - קשה לי עם המחשבה הזו שהוא ברא אותי בעל כורחי רק בשביל שאעשה לו נחת רוח. שאלה זו מאוד מאוד מטרידה אותי. אני מרגיש שאין לי שום דבר שמדרבן אותי לקיים אורח חיים דתי. אני לא רואה שיוצאת לי מזה תועלת גדולה. אציין שאני לומד בישיבה כבר מס שנים לא קטן, לומד תורה ומקיים אורח חיים דתי לגמרי, אלא ששאלות אלו מנקרות במוחי מידי יום.
תשובה: : ראשית, אני מציע לך להעמיק עוד ועוד בלימודי האמונה. במיוחד אם יש בך שאלות שמטרידות את מנוחת נפשך. דווקא אי המנוחה היא מפתח לכך שתוכל להעמיק ולנגוע בדברים שיחברו אותך בחוזקה אל ערכי הקודש. בנוגע לציור הנכון לתכלית חיינו, לא הייתי מנסח זאת בדרך של עשיית נחת רוח ליוצרנו. לא מדובר על אני מול הוא. התפיסה צריכה להיות אחדותית יותר. הקב"ה מקור החיים ורוצה את החיים. החיים נועדו להופיע את הטוב. הקב"ה הוא טוב ומטיב החיים זו אחת מהדרכים להופיע את הטוב. מטרת החיים היא להופיע את החיים ואת הטוב. הקב"ה מטיב עימנו וגם גילה לנו כיצד נוכל ביתר שאת לזכות בטוב. הדבקות בטוב האלוקי זו הדרך לשיא החיבור של הופעת הטוב. אנו מחוברים אל הטוב מצד מה שאנו מבינים שזה עומק החיים ומהותם. ודאי שזה גם רצון הקב"ה. אולם זה גם רצוננו..
שאלה: השפה הארמית בתפילה: השאלה שלי היא מאין הגיעה השפה הארמית ומדוע ממשיכים להתפלל ולברך בארמית למרות שרוב הציבור לא מבין את התוכן, האם זה לא כמו ברכה לבטלה?
תשובה: : רוב התפלות שלנו הם בלשון הקודש. בכל אופן, יש מקורות לכך שיש ערך לשפה הארמית. הייתי אומר, שכמו שהיידיש בדורות האחרונים נהפכה להיות שפה יהודית ונתקדשה מכוח מה שרבים מבני ישראל, ורק הם, דיברו בה, כך השפה הארמית חביבה עלינו מצד שהיא השפה שרבים מגדולי אומתנו דיברו איתה. רבים מכתבי הקודש נכתבו בשפה הארמית ולכן הקדושה הישראלית זורמת בשפה זו. כל דבר שנהגו בו ישראל זורם בו רוח ישראלית. כך גם בלשון הארמית שזכתה ונכתבו בה חלק מן התפלות וחלק מסודות וחידושי התורה.
שאלה: זיכרונו של דור המדבר: מדוע בספר דברים משה רבנו אומר לבני ישראל "אתם זוכרים מה הקב"ה עשה למצרים", והרי הדור ההוא כבר מת?
תשובה: : לא ברורה לי השאלה. אנו עם שיוצא ממצרים בכל הדורות. יציאת מצרים אינה רק הארוע ההסטורי אלא ארוע שיש בו דגם של היסודות של לידת האומה ושל מערכת היחסים בין ישראל לקב"ה ובין עם ישראל לגויים. יציאת מצרים אצלנו היא יסוד האמונה יסוד התובנה שאנו עם שלא נולד כדרך שאר העמים. אנו לא התפתחנו כעם שבאופן טבעי משתלט על אדמה ויוצרת לעצמו מוסדות שלטון. אנו עם שנולד מכוח הרצון האלוקי לברוא לו עם שנולד יש מאין.
שאלה: בישולי גויים בסופרמרקטים: כבוד הרב ברוב הסופרמרקטים בארץ ישנה מאפיה שבה מכינים מאפים, לחמים, בורקסים וכד המושגחים בד"כ בכשרות רגילה. המאפים הללו לפי רוב מגיעים חצי מוכנים המגיעים קפואים ומסופקים ע"י חברות כמו גידרון, בונז ור, פילסברי וכדומה. בחלק ניכר מהמאפיות בסופרמרקטים ישנם עובדים נוכרים. האם יש חשש ל בישולי נכרים במאפים חצי מוכנים שכל מה שעובדים אלו עושים הוא להכניסם לתנור? במילים אחרות, האם לאור העובדה שהמאפים הוכנו באופן חלקי ע"י גידרון וכד, יש בכך להתיר מלכתחילה לאכול מהמאפים למרות שהעובדים הנכריים מכניסים אותם לתנור וגומרים את אפייתם?
תשובה: וברכת ד' מכיוון שמדובר במאפים, א"כ מספיקה הדלקת התנור על ידי יהודי כדי שלא יהיה פת עכו"ם. ולכן הצורך הוא שיהודי רק ידליק את האש בתחילת היום, עצם ההכנסה על ידי נכרים איננה אוסרת (סי' קיג סעי' ז). על כן, במקומות שמגיע בצק לאפיה בתנור, יש צורך להקפיד שיהודי ידליק את התנור בבוקר. כתיבה וחתימה טובה הרב יהודה הלוי עמיחי מכון התורה והארץ כפר דרום אשקלון
שאלה: האם מותר או אסור לפרוץ אייפון: לכבוד הרב, רציתי לשאול אם מותר לפרוץ מכשיר של חברת אפל (Iphone) כדי להוריד משחקים בחינם במקום לשלם עליהם כסף. בקישור הזה ענית שמותר ( רק אם לא מתקינים אפליקציות לא חוקיות. אבל אם אני מוריד אפליקציות חוקיות אבל לא משלם עליהם כסף, זה מותר? ויום טוב.
תשובה: כמדומני שלא הבנת נכון את התשובה שם. ההיתר הוא לפרוץ את האייפון על מנת להפוך אותו שמיש לתוכנות אחרות שאינן של חברת אפל, בתנאי שאת התוכנות הללו אתה רוכש כחוק ומשלם עליהם ליוצר שלהם. הורדת אפליקציות מן הרשת ללא ת מותרת רק לאפליקציות שאין עליהן זכויות יוצרים או שהבעלים שלהם התיר להוריד בצורה חינמית. הרב ניר אביב
שאלה: הטמנה של כמה סירים יחד: אם התבשיל מבושל כל צורכו מותר לכסותו במגבת ובתנאי שלא כל צדדיו יהיו מכוסים או שישימו עליו מכסה רחב, כך שישאר חלל בין המגבת לסיר. (שמירת שבת כהלכתה, פרק א, סעיפים סה-סו). מה הדין של כמה סירים שהוטמנו יחד, כך שאין סיר שהכיסוי עוטף אותו מכל צדדיו?
תשובה: זה בדיוק כמו מכסה רחב. אין כאן הטמנה מאחר והסיר עצמו לא מכוסה מכל צדדיו.
שאלה: הכנות לשבת ביום חג: בערב ראש השנה אנחנו חוגגים אצל הוריי וגם ביום שלמחר, כך שאת ערב החג השני ואת השבת נעשה בבית שלנו. האם מותר להפעיל את הפלטה ביום שישי או שאני צריך להשאיר פלטה מיום רביעי שזה קצת מפחיד להשאיר אותה יומיים ללא השגחה עד שנחזור חזרה (מיותר לציין שאנחנו חוזרים ברגל מרחק של כשעתיים).
תשובה: להכניס את הפלטה לשקע ביום שישי סתם ככה, זה בעיה כי מיד היא תתחיל לעבוד. הפתרון הוא שתשאיר בשקע שעון שבת, וכשתגיע הביתה, בזמן שהשעון שבת מנותק, תכניס את התקע של הפלטה לשעון, ולא תהיה שום בעיה כי עכשיו החשמל מנותק, ורק אחר כך, אחרי זמן מסויים, תגיע השעה בשעון, והפלטה תתחיל לעבוד.
שאלה: קבורה בלוסקמאות: כפתרון למצוקת הקרקעות היו בעבר קוברים בלוסקמאות. מענה לדרישה לקבורה משפחתית (במיוחד עם נפטר ילד) היה נהוג בארץ ישראל, כנראה עד שגלינו מארצנו (גם אחרי חורבן הבית). האם יש סוגיות הלכתיות המונעות?
תשובה: יש קונטרס שלם שהוציאה החברא קדישא בירושלים בעקבות המציאות של החוסר במקומות קבורה. למעשה, הכרעת הרוב היא שזה נחשב קבורה באדמה, וזה ר. עם זאת, עדיין יש עדיפות בקבורה שלא בקומות.
שאלה: לא תסיג: פעמיים בתורה מוזכר איסור הסגת גבול פעם "לא תסיג" בפרשת שופטים ופעם ב"ארור מסיג" בפרשת כי תבוא ורש"י בכל פעם מביא פסוק אחר מישעיה פעם "נסוגו אחור" ופעם "הוסג אחור", האם יש סיבה שבגללה רש"י הביא פסוק אחר בכל מקום או סתם בצורה אקראית בחר להביא שני פסוקים שונים?
תשובה: מצאתי בכתבי סבי (הרב אשר וסרטיל   ברכת אשר לספר דברים. טרם יצא לאור) ששאל שאלה זו וציין שדיבר על כך עם ר' משה ארנד והשיב שלדעתו אין אצל רש"י שיטה קשוחה בכל כגון דא, וכמו שיכול לצטט מקבילות ללא כל סדר, כלומר תחילה מכתובים ואחר מן התורה, ולבסוף פסוק סמוך.
שאלה: אמירה לעכו"ם שאצלו שבת ואצלנו לא : האם יש בעיה של אמירה לעכו"ם שאצלו שבת ואצלנו לא. למשל, האם מותר להתקשר לגוי בארה"ב שיסדר משהו, כששם שבת ופה מוצאי שבת?
תשובה: אין שום בעיה. הרב חיים כץ